Savez udruga Klubtura
<s>Clubture (ili mreža Clubture, službeno:Savez udruga Klubtura) je neprofitna, inkluzivna, participativna mreža koja okuplja protagoniste nezavisne kulture iz Hrvatske te radi na njenom osnaživanju.</s><s>Osnovana je 2002. godine u Zagrebu s ciljem jačanja suradnje među organizacijama nezavisne kulture na području Republike Hrvatske kroz razmjenu kulturno-umjetničkih sadržaja i programa, a s ciljem distribucije kulturnih sadržaja u različitije dijelove zemlje.</s><s>Savez je formalno registriran 16. srpnja 2002. godine.</s>

<s>Savez broji preko 50 aktivnih članica, a neke od njih su: Art radionica Lazareti, Bacači sjenki, Kontejner (organizacija), Mi2-MaMa, QueerANarchive, Queer Sport Split, Skribonauti, Udruga za promicanje kultura Kulturtreger, Udruženje za razvoj kulture URK itd.</s><s>Savez udruga Klubtura sudjeluje u nacionalnim, regionalnim i međunarodnim projektima, inicijativama i mrežama.</s>

<s>Osmišljavanje regionalnih programa započelo je 2004. godine s ciljem povezivanja nezavisnih kulturnih organizacija.</s>

<s>Povijest</s>

<s>Mreža Clubture osnovana je 2002. godine u Zagrebu na inicijativu Multimedijalnog instituta te zagrebačkih klubova Močvara, Attack i KSET.</s><s>Ime Clubture dolazi od prvotne ideje o razmjeni programa klubova, no u mrežu se od početka uključuju i druge organizacije koje se bave kulturom i mladima.</s><s>Organizacije osnivačice Saveza su: Art radionica Lazareti iz Dubrovnika, Autonomni kulturni centar Attack iz Zagreba, Blok - Lokalna baza za osvježavanje kulture iz Zagreba, Udruga studenata arhitekture EASA iz Zagreba, Eksperimentalna slobodna scena - EKS scena iz Zagreba, GRADDONJI iz Osijeka, Metamedij iz Pule, Monteparadiso iz Pule, Multimedijalni institut iz Zagreba, Multimedija iz Osijeka, Pokret urbanog življenja iz Slavonskog Broda, Kulturno-umjetnička udruga Romb iz Splita, Spirit iz Rijeke, Što, kako i za koga (WHW) iz Zagreba, Udruženje za razvoj kulture "URK" iz Zagreba te Udruženje zdravo društvo iz Zagreba.</s>

<s>Programi i projekti 
Program koji mreža Clubture kontinuirano provodi od 2002. godine je Clubture-HR: Programska razmjena i suradnja kroz koji organizacije s područja nezavisne kulture, umjetničke organizacije i neformalne inicijative provode partnerske projekte u kojima realiziraju kulturno-umjetnička događanja iz različitih područja suvremene kulture diljem Hrvatske.</s><s>Do 2022. godine kroz program je realizirano više od 260 projekata s preko 1500 kulturnih i umjetničkih događanja u više od 100 gradova i mjesta u Hrvatskoj.</s><s>Jedna od specifičnosti programa je način donošenja odluke o tome koji će se projekti realizirati u pojedinom ciklusu programa o čemu zajednički odlučuju svi predlagatelji projekata i članice mreže Clubture.</s>

<s>Neki projekti koje je započela mreža Clubture s vremenom su prerasli u projekte samostalnih organizacija.</s><s>Portal kulturpunkt.hr za praćenje suvremene nezavisne kulture koji je Klubtura pokrenula 2005. godine danas je centralni projekt organizacije Kurziv - platforme za pitanja kulture, medija i društva.</s>

<s>Godišnji programi 
 
Program Clubture Forum pokrenut je 2008. godine te predstavlja godišnje okupljanje organizacija članica mreže Clubture i drugih zainteresiranih organizacija koje djeluju u nezavisnoj kulturi.</s><s>Forum je višednevno događanje koje se sastoji od niza radionica, javne tribine, otvorenog razgovora i sl. na kojima se tematiziraju: uvjeti rada organizacija nezavisne kulture, problematika prostornih resursa, nezavisna kultura unutar kulturnih politika i sl.</s><s>U umjetničkom dijelu programa Foruma nastoji se predstaviti recentna umjetnička produkcija grada u kojem se Forum odvija.</s><s>1. Clubture Forum održan je u Rijeci u periodu od 5. do 8. lipnja 2008. godine dok je 14.</s><s>Clubture Forum održan u Osijeku u periodu od 24. do 26. rujna 2021. godine.</s>

<s>Regionalni programi 
Program Regionalna inicijativa mreže Clubture započet 2004. godine, kojim se programska razmjena i suradnja geografski proširuje i na organizacije koje djeluju u regiji, a od 2012. godine djeluje u okviru samostalne organizacije Kooperativa - regionalnu platformu za kulturu.</s><s>Regionalnim programima obuhvaćeno je više od stotinu organizacija civilnog društva iz Bosne i Hercegovine, Hrvatske, Sjeverne Makedonije, Slovenije i Srbije.</s>

<s>Publikacije 
Mreža Clubture povremeno izdaje različite publikacije - istraživačke izvještaje, knjige, zbornike i časopise - u kojima daje izvještaje o nezavisnom kulturnom sektoru, prati nezavisnu kulturnu produkciju, reflektira se na svoj rad i sl.</s><s>Publikacije (sve dostupne na webu): 
 Mreža Clubture - 20 godina razmjene i suradnje,  Izdavač: Savez udruga Klubtura, 2021. g., ISBN: 978-953-95994-5-2 
 Uvođenje reda u udruge - Poticajno okruženje ili nadzor civilnog društva,  Izdavač: Savez udruga Klubtura, 2016. g., ISBN: 978-953-95994-4-5 
 Mreža Clubture - Mapiranje organizacija nezavisne kulture,  Izdavač: Savez udruga Klubtura, 2014. g., ISBN 978-953-95994-3-8 
 Exit Europe - Nove geografije kulture,  Izdavač: Savez udruga Klubtura, 2011. g., ISBN 978-953-95994-2-1 / ISBN 978-86-84977-07-8
 Dizajn i nezavisna kultura,  Izdavači: Savez udruga Klubtura /Clubture, UPI-2M PLUS d.o.o., KURZIV — Platforma za pitanja kulture, medija i društva, ISBN 978-953-95994-1-4 / ISBN 978-953-77030-7-3, Zagreb, rujan 2010.</s><s>Kulturne politike odozdo - Nezavisna kultura i nove suradničke prakse u Hrvatskoj,  Izdavač: Savez udruga Klubtura, 2008. g.
 Clubture - Kultura kao proces razmjene 2002. - 2007.,  Izdavač: Savez udruga Klubtura, 2007. g., ISBN 978-953-95994-0-7 
 Istraživanje nezavisnog kulturnog sektora: mreža Klubtura / Clubture Istraživački izvještaj,  Izdavač: Savez udruga Klubtura, 2006. g. 
Od travnja 2004. do studenog 2007.</s><s>Clubture je izdavao 04, megazin za hakiranje stvarnosti - tiskani medij koji je informirao o suvremenoj nezavisnoj kulturnoj produkciji u Hrvatskoj, pratio šira društvena i civilna pitanja nastojeći biti protuteža mainstream tiskovinama.</s><s>Sva izdanja Nulačetvorke dostupna su na webu, a vizualni pregled na webu Wikispora.</s>

<s>Izvori</s>

<s>Vanjske poveznice 
 Stranica Clubture
 Kulturpunkt.hr
 Wikispore: Visual story 04 megazine</s>

<s>Hrvatske udruge
Nezavisna kultura u Hrvatskoj
Mrežne organizacije</s>

